Waar God Lei, Sal Hy Voorsien (Sagteband)
Leer by vroue uit die Bybel wat, net soos ons, menslike foute begaan het en daaruit geleer het.
Het jy al ooit gewens jy het 'n beste vriendin of mentor gehad wat die pad saam met jou kon stap en jou soms kon moed inpraat?
Waar God lei, sal Hy voorsien beskou die lewens van vroue in die Bybel van nader. Hulle was ook, net soos jy, ma's, dogters en vriendinne. Daar is 'n goeie rede hoekom hierdie verhale vir ons opgeteken is. Elke karakter daarin is so eg menslik dat jy met minstens een van hulle sal kan identifiseer en uit die foute van 'n hele paar sal kan leer.
Vroue soos Eva, Sara en Miriam het ons nog altyd gefassineer. Nou kan hulle jou vriendinne, susters en mentors word. Hulle stories wys dat hulle lewens nie veel anders was as vroue se lewens vandag nie. Hulle het maar dieselfde uitdagings gehad.
Liesel Krause-Wiid, Karien Basson, Lynette Beer en ander skrywers nooi jou uit om hierdie vroue beter te leer ken.
Hulle deel ook hulle eie stories met jou ...
Wanneer ek vroegoggend wakker word; wanneer die dag uitputtend raak en my moed min; of ek sommer net voel om my hande in die lug te gooi en te sê: "Here, nou weet ek nie meer nie" – is dit gerusstellend om te weet dat ek net soos Maria van Betanië by Jesus se voete kan gaan sit.